b'\n_START_ARTICLE_\nDnevnik (\xc4\x8dasopis)\n_START_PARAGRAPH_\nDnevnik je eden osrednjih dnevnih \xc4\x8dasnikov v Sloveniji, ki ima petdesetletno tradicijo. Velja za levo-sredinsko usmerjeni \xc4\x8dasnik, katerega naklada se je leta 2006 gibala okoli 60.000 izvodov, leta 2009 pa je zaradi vplivov recesije upadla na dobrih 43.000 prodanih izvodov, 2016 pa na 21.844 prodanih izvodov, kar ga uvr\xc5\xa1\xc4\x8da na tretje mesto najbolj prodajanih dnevnikov v Sloveniji (vir: Slovenska ogla\xc5\xa1evalska zbornica, podatki zbrani s projektom Revidirane prodane naklade tiskanih medijev). Najve\xc4\x8d bralcev ima v osrednji Sloveniji, zlasti v Ljubljanski kotlini. Izdaja ga Dnevnik, dru\xc5\xbeba medijskih vsebin d. d., ki je ena najve\xc4\x8djih zalo\xc5\xbeni\xc5\xa1kih dru\xc5\xbeb v Sloveniji._NEWLINE_Nekateri ga \xc5\xa1e vedno poimenujejo kot Ljubljanski Dnevnik, kar je bil nekdanji naziv \xc4\x8dasopisa. Publikacija je organizacijsko in vsebinsko lo\xc4\x8dena od osrednjega slovenskega tednika Nedeljski dnevnik, ki ga prav tako izdaja omenjena \xc4\x8dasopisna dru\xc5\xbeba.'